Ekki láta flensuna ná þér – Notaðu þessar fyrirbyggjandi aðferðir Forsíða » Nýtt » Ekki láta flensuna ná þér – Notaðu þessar fyrirbyggjandi aðferðir Flensa herjar á marga bæði á haustin sem yfir veturinn og nú er tímabilið rétt að byrja svo það er eins gott að vera við öllu búinn . Það má alveg búast við því að flensan stingi sér niður á mörgum heimilum næstu vikur og mánuði . Mismunandi er hvað henni fylgir í það og það skiptið en afar algengt er að það sé kvef , hiti og hálsbólga . Margir velja að fara í flensusprautu á hverju hausti til að verja sig gegn flensunni en aðrir kjósa að leita annarra og náttúrulegri leiða til varnar henni . Ónæmiskerfið skiptir öllu máli Það eru töluvert meiri líkur á því að pikka upp allar flensur ef ónæmiskerfið er veikt . Þess vegna er mikilvægt að styrkja ónæmiskerfið en það er allra besta vörnin gegn öllum flensum . En á hvaða hátt getum við styrkt ónæmiskerfið ? Hér eru sex aðferðir sem hafa reynst vel 1 . Þorskalýsi Þetta er eitthvað sem við hér á landi þekkjum vel en kannski ekki allir sem gera sér grein fyrir hversu mikil og góð áhrif það hefur á líkamann og heilsuna . Lýsið er ríkt af A - og D-vítamíni og omega - 3 fitusýrum . Þorskalýsið byggir upp viðnám gegn ýmsum kvillum og styrkir um leið ónæmiskerfið . Þá er það talið draga úr bólgum í líkamanum . Þetta er því hin fullkomna leið fyrir okkur Íslendinga til bæta heilsuna . Við hér á Kokteil getum kvittað upp á það að þetta virkar og við kæmumst ekki í gegnum veturinn án þess að eiga flösku af Omega í ísskápnum . Fiskiolían er unnin úr fiski sem er ríkur af omega - 3 fitusýrum . Ekki aðeins hefur olían góð áhrif á líkamlega heilsu heldur hefur því einnig verið haldið fram að hún hafi jákvæð áhrif á andlega heilsu en hún þarf líka að vera í lagi upp á almennt heilsufar að gera . Mjög gott er að taka lýsi og Omega - 3 fitusýrur saman og þannig getur maður næstum tryggt að flensan banki ekki upp á . Þessi kraftmikla jurt hefur heldur betur sannað gildi sitt en hún hefur verið notuð sem lækningajurt í Suðaustur-Asíu allt frá því um 600 fyrir Krist . Fyrir utan ýmsa aðra góða eiginleika hennar þá getur hún hjálpað líkamanum að kljást við sýkingar , kvef , hósta og flensu . Kúrkúmín sem er virka efnið í túrmerikrótinni hefur bólgueyðandi áhrif . Þessi tvö efni vinna stórvel saman og eru kröftug blanda til að bæta ónæmiskerfið . Bæði vinna þau á bakteríum og síðan hefur kanillinn bólgueyðandi áhrif . Þetta má taka annað slagið eða þegar þú finnur að flensan er hellast yfir þig . Taktu 1 matskeið af volgu hunangi með ¼ teskeið af kanil í þrjá daga . Margir hefja daginn á því að fá sér volgt sítrónuvatn . En það er talið hafa góð áhrif á ónæmiskerfið og veita vörn gegn sýkingum og flensu . Þá hefur það einnig bólgueyðandi áhrif . Engifer styrkir ónæmiskerfið og veitir vörn gegn sýkingum . Þá getur það komið í veg fyrir að bakteríur hreiðri um sig í líkamanum . Sýnt þykir að engifer sé stórgott við kvefi og sýkingum í hálsi .